Украина коммунистик журналистика институты

Украина коммунистик журналистика институты () — Украинаның
Харковь шәһәрендә урнашкан югары уку йорты. 1926 елдан 1941 елга кадәр эшләгән. Артём исемендәге Коммунислар университетының журналистика факультеты базасында ачылган.

 Тарихы 
Совет чорында Украинада югары журналист белеме беренче тапкыр Харковьдагы Артём исемендәге Коммунистлар университетында укытылган. Коммунистлар университеты КП(б)У Үзәк Комитетының 1922 елның 1 апрелендәге карары нигезендә Харковь КП(б)У Үзәк Комитетының үзгәртеп корылган Югары фирка мәктәбе базасында фирка һәм профсоюз кадрлары әзерләү өчен оештырыла.

1926 елда Артём исемендәге Коммунистлар университеты журналистика факультеты базасында матбугат хезмәткәрләрен әзерләү өчен махсус югары уку йорты — өч ел уку срогы булган журналистиканың Украина коммунистик институты оештырыла.

Яңа вузда эшчеләр факультеты булган, шулай ук төп һөнәри курс буларак, совет журналистикасы теориясе һәм практикасы, полиграфия һәм нәшрият эше нигезләре кебек фәннәр укытылган.

1933-1939 елларда институтта украин теле филология өлкәсендәге билгеле галим Ю. В. Шевелев эшләгән.

1941 елда немецлар Харковьга якынайган вакытта Украина коммунистик журналистика институты Алматыга эвакуацияләнә. Казакъстан университетына журналистика факультеты буларак кереп китә һәм вуз үзаллылыгын югалта.

 Билгеле остазлар һәм тәмамлаучылар 
Укытучылар: Ю. Шевелев-Шорох, А. Финкель, П. Гуюк, В. Сухин-Хоменко, А. Грузинский һәм башкалар.

Институт тәмамлаучы билгеле язучылар һәм журналистлар: А. Борак, Ф. Ицик, А. Хорунжий, М. Нагнибеда, М. Зарудный, И. Реку, М. Шаповал, И. Тура, И. Планк, П. Резников, И. Цюпа, Д. Рилюк, П. Шафран, М. Белогуров, Д. Шлапак, П. Цыбульский, А. Зозуля, П. Гуюк, М. Романченко, А. Однородно, М. Кузнецов, Иван Савич, А. Деркач, М. Полян, Б. Бабий, И. Первак һәм башкалар.

 Искәрмәләр 

Төркем:Журналистика
Төркем:Әлифба буенча университетлар